Iepirkumu komisijas 2026.gada 24.jūlija sēdē
apstiprinātās atbildes Nr.2 uz jautājumiem
par iepirkuma “Sporta preču iegāde Ropažu novada pašvaldības iestāžu vajadzībām”, identifikācijas Nr. RNP 2026/64, nolikumu 
	Nr.p.k.
	Pretendenta jautājums
	Atbilde

	1.









	Tehniskajā specifikācijā futbola vārtiem (3,00 × 2,00 m) ir noteikta prasība: "6 vārtu pārvietošanas riteņi, iestrādāti vārtu konstrukcijā."
Lūdzam precizēt, vai prasība par 6 integrētiem pārvietošanas riteņiem vieniem vārtiem nav radusies tehniskas neprecizitātes dēļ.
Vadošo Eiropas sporta aprīkojuma ražotāju standarta risinājumos 3 × 2 m brīvi stāvošiem futbola vārtiem parasti tiek izmantoti 2 vai 4 konstrukcijā integrēti pārvietošanas riteņi, kas pilnībā nodrošina drošu, stabilu un ergonomisku vārtu pārvietošanu. Šāda izmēra vārtiem 6 integrētu riteņu konstrukcija nav tipisks vai plaši izmantots tehniskais risinājums, un vairākiem ražotājiem šāds izpildījums vispār netiek piedāvāts.

	Iepirkumu komisija informē, ka prasība par 6 vārtu pārvietošanas riteņiem, kas iestrādāti vārtu konstrukcijā, tehniskajā specifikācijā ir radusies tehniskas neprecizitātes dēļ.
Pasūtītājs veiks attiecīgus grozījumus tehniskajā specifikācijā, precizējot prasību par vārtu pārvietošanas riteņu skaitu, lai tā atbilstu tirgū pieejamajiem un plaši izmantotajiem tehniskajiem risinājumiem, vienlaikus nodrošinot nepieciešamo funkcionalitāti, drošību un kvalitāti.




